Sagunt es prepara per a la 7a edició del festival Festardor
02 d’octubre 2019

![Imagen 1](/media/tp4fmq0f/94_c_festival-festardor-2018-48.jpg)![Imagen 2](/media/vutp0zsv/94_c_festival-festardor-2018-34.jpg)

![](/media/skfgha30/94_c_festival-festardor-2018-45.jpg)  
  

Sagunt acull la 7a edició del festival Festardor. Durant els pròxims 9, 10, 11 i 12 d'octubre, l’Espai La Nau del Port de Sagunt albergarà al voltant de 20.000 persones, segons dades de l'organització, per a la celebració d'esta cita de la música rock i rap. A més, actuaran més de 50 artistes del millor del panorama nacional en els gèneres del rock i el rap.

  

L'Ajuntament de Sagunt col·labora en este festival a través de la delegació de Joventut així com d'altres departaments que presten els seus servicis per a l'adequat desenvolupament del festival.

  

Més de 150.000 m2 s'estan preparant per a este festival que comptarà amb àmplies zones d'acampada prop del recinte, així com una gran zona de restauració amb diferents opcions d'alimentació tant per a vegans com per a celíacs. A més, el recinte també comptarà amb diversos Punts Violeta tant d'informació com d'assistència si fora necessari. Estos Punts Violeta són espais, en els que se sensibilitza el públic, i s'atén, informa i ajuda a víctimes de qualsevol tipus d'agressió sexista. La seua finalitat és la de conscienciar, previndre i disfrutar de la festa amb respecte cap a les dones, lliures d'assetjament i humiliació masclista.​

  

![](/media/554jnna3/94_c_festival-festardor-2018-27.jpg)![](/media/ceyn3tag/94_c_festival-festardor-2018-8.jpg)  
_Imatges d'edicions anteriors_  
  

El cartell de la 7a edició del Festardor està compost per més de 50 artistes del millor del panorama nacional que actuaran repartits en 3 escenaris, dos de rock i un de rap: SKA-P, SOZIEDAD ALKOHOLIKA, DESAKATO, JUANITO MAKANDÉ, NARKO, NATOS Y WAOR, DUB INC, SFDK, AYAX Y PROK, NACH, FYAHBWOY, LOS DE MARRAS, BUHOS, CELTAS CORTOS, DEF CON DOS, THE LOCOS, HORA ZULU, KAOS URBANO, SONS OF AGUIRRE & SCILA, FERNANDOCOSTA, GREEN VALLEY, MORODO, EL CHOJIN, RAPSUSKLEI, JUANCHO MARQUÉS, GRITANDO EN SILENCIO, EL NIÑO DE LA HIPOTECA, KONSUMO RESPETO, MEDITERRANEAN ROOTS, PROZAK SOUP, LA REGADERA, EL TÍO LA CARETA, ... i molts més.

  

Per a més informació sobre horaris, acampada, venda d'entrades, marxandatge o consultar el cartell complet, a través de la pàgina web  [http://festivalfestardor.com/](http://festivalfestardor.com/)  

  

![](/media/rsqbfcrb/94_c_cartel.jpg)![](/media/a4ujxhkv/94_c_horarios.jpg)  

*   [](http://www.facebook.com/sharer.php?u=https://aytosagunto.es/va/actualitat/sagunt-es-prepara-per-a-la-7a-edicio-del-festival-festardor/ "Facebook")
*   [](http://twitter.com/share?url=https://aytosagunto.es/va/actualitat/sagunt-es-prepara-per-a-la-7a-edicio-del-festival-festardor/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-es-prepara-per-a-la-7a-edicio-del-festival-festardor/ "Linked In")
*   [](mailto:?body=https://aytosagunto.es/va/actualitat/sagunt-es-prepara-per-a-la-7a-edicio-del-festival-festardor/)